stanford-oval/wikipedia huggingface dataset:
Kaijaset

| Kaijaset |
| --- | --- |
 Isokaijanen (Agapornis taranta)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Alaheimo::  Psittacinae
Suku::  Kaijaset Agapornis  Selby, 1836
Katso myös
   Kaijaset Wikispeciesissä   Kaijaset Commonsissa 
Infobox OKNimi-testi OK: 
Kaijaset, aikaisemmalta nimeltään viherpapukaijat (Agapornis) on kaijojen heimoon kuuluva lintusuku. Lajeja on 8 tai 9, jotka kaikki ovat lyhytpyrstöisiä ja pienikokoisia, noin 10-senttisiä. Niitä tavataan Kongon ja Etiopian välisellä alueella Afrikan mantereella sekä Madagaskarilla. Sukua kutsutaan joskus myös yhteisellä nimellä rakkauspapukaijat, ja suvun nimi monella muulla kielellä viittaa myös rakkauteen.
Lajit

Isokaijanen (Agapornis taranta)
Jokikaijanen (Agapornis nigrigenis)
Madagaskarinkaijanen (Agapornis canus)
Naamiokaijanen (Agapornis personatus)
Ruusukaijanen (Agapornis roseicollis)
Sambesinkaijanen (Agapornis lilianae)
Savannikaijanen (Agapornis pullarius)
Sepelkaijanen (Agapornis swindernianus)
Viktoriankaijanen (Agapornis fischeri)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
ITIS: Agapornis (englanniksi)
Juovakannusruoho

| Juovakannusruoho |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Kannusruohot Linaria
Laji::  repens
Kaksiosainen nimi
 Linaria repens  (L.) Mill. 
Katso myös
   Juovakannusruoho Wikispeciesissä   Juovakannusruoho Commonsissa 
Infobox OKNimi-testi OK: 
Juovakannusruoho (Linaria repens) on monivuotinen ruohokasvi kannusruohojen suvussa.
Ulkonäkö ja koko

Juovakannusruoho kasvaa 20–60 senttimetriä korkeaksi. Sen kukat ovat väriltään valkoisen vaalean sinipunaisen kalpean violetteja ja sinipunajuovaisia. Kukan teriö on 8–15 millimetriä pitkä,ja kannus yhtä pitkä kuin verhiö, 2–4 mm. Hedelmänä on kota, jonka siemenet ovat kolmisärmäisiä. Juovakannusruoho risteytyy usein keltakannusruohon (Linaria vulgaris) kanssa. Risteymä tunnetaan sinekannusruohona (Linaria × sepium).
Juovakannusruoho Suomessa

Suomessa juovakannusruohoa tavataan harvinaisena vakiintuneena tulokkaana rannikoiden lähettyvillä. Se kasvaa ratapihoilla, tienvarsilla ja painolastimaa-alueilla.
Aiheesta muualla

Kasviatlas 2020: Juovakannusruohon levinneisyys Suomessa.
Pohjolan kasvien pauloissa: Linaria repens - juovakannusruoho
Kadonnut ruusu

| Kadonnut ruusu> Kayıp Gül |
| --- | --- |

Alkuperäisteos
Kirjailija:  Serdar Özkan
Kieli:  turkki
Julkaistu:  2003
ISBN:  975-293-151-0
Suomennos
Suomentaja:  Päivi Paju
Kustantaja:  Minerva
Julkaistu:  2008
Sivumäärä:  191
ISBN:  978-952-492-167-1
Löydä lisää kirjojaKirjallisuuden teemasivulta
Kadonnut ruusu (Kayıp Gül) on turkkilaisen kirjailijan Serdar Özkanin esikoisteos, joka julkaistiin vuonna 2003. Teos on herättänyt huomiota eri puolilla maailmaa, ja se on käännetty ainakin 27 kielelle. Sitä on ehditty verrata Richard Bachin Lokki Joonataniin ja Paulo Coelhon Alkemistiin. Teoksen on suomentanut englannista Päivi Paju ja kustantanut Minerva.
Teos kertoo Diana-nimisestä nuoresta naisesta, joka saa kuolevalta äidiltään kirjeessä tietää kaksoissisaren olemassaolosta. Hän lähtee etsimään sisarta, ja samalla teos kertoo hänen matkastaan itsensä etsimiseen ja löytämiseen.
Juri Trutnev

Juri Trutnev (2014)
Juri Petrovitš Trutnev (ven. Юрий Петрович Трутнев; s. 1. maaliskuuta 1956) on venäläinen poliitikko. Hän toimi Permin pormestarina vuosina 1996–2000 ja Permin aluepiirin kuvernöörinä 2000–2004. Vuonna 2004 hänestä tuli maansa luonnonvara- ja ekologiaministeri.
Trutnev syntyi Permissä ja valmistui kaupungin polyteknillisestä instituutista vuonna 1978. Hän sai Kunniaritarikunnan merkin vuonna 1998.
Aiheesta muualla

Russia Profile - Who's Who? (Arkistoitu – Internet Archive) (englanniksi)
Kaarlo ja Perttu

Kaarlo ja Perttu (ransk. Corneil et Bernie) on ranskalainen lapsille suunnattu animaatiosarja, Sen on luonut Stephan Franck ja Emmanuel Franck.
Sarjan esittäminen aloitettiin ranskassa France 3 kanavalla joulukuussa 2003. Suomessa sarjaa on esitetty C More Juniorin kanavalla.
Aiheesta muualla

Kaarlo ja Perttu Internet Movie Databasessa (englanniksi)
Kaarlo ja Perttu Big Cartoon Databasessa (bcdb.com) (englanniksi)
Kalevi Alén

Jorma Kalevi Alén (16. marraskuuta 1930 Helsinki – 14. tammikuuta 2012 Vantaa) oli suomalainen tullivirkailija ja kunnallisneuvos, joka toimi Vantaalla sekä pitkään kunnallispoliitikkona että useita vuosia apulaiskaupunginjohtajana.
Kalevi Alén syntyi myymälänhoitaja Emil Alénin ja siivooja Lyyli Johanna Vileniuksen perheeseen. Hänen puolisonsa vuodesta 1953 oli Kirsi Johanna Angelin. Alén oli tullimestari, joka toimi Tullin palveluksessa 1951–1987. Vantaan apulaiskaupunginjohtaja hän oli 1987–1993. Apulaiskaupunginjohtajana Alén vastasi kaavoitus- ja kiinteistöäasioista. Alén oli  SDP:n puoluetoimikunnan jäsen 1984–1987. Kunnallisneuvoksen arvo hänelle myönnettiin 1993. Alén oli Vantaan kaupunginvaltuuston jäsen 1974–1987, kaupunginhallitukseen hänet valittiin ensimmäisen kerran jo vuonna 1967 ja kaupunginhallituksen puheenjohtajana hän toimi yli kymmenen vuotta, 1974–1987.
Kaarlo Österbladh

Kaarlo Edvard Österbladh (27. lokakuuta 1878 Lumijoki – 31. joulukuuta 1943 Turku) oli suomalainen arkistonhoitaja ja historiantutkija, joka perehtyi erityisesti kirkkohistoriaan.
Österbladhin vanhemmat olivat kirkkoherra Josef Österbladh ja Maria Magdalena Schroderus. Hän valmistui filosofian kandidaatiksi 1903 ja suoritti teologian erotutkinnon 1907, toimien valtionarkiston virkamiehenä 1907–1908 ja 1909–1910, Kirkollisviraston leski- ja orpokassan kamreerina 1911–1919, Turun tuomiokapitulin notaarina 1914–1920, Turun suomalaisen yliopistoseuran ja sitten Turun yliopiston rahastonhoitajana 1919–1932 ja viimeksi mainitusta vuodesta ajoittain myös pankkimiehenä. Östebladh harrasti 1700-luvun kirkkohistorian tutkimusta ja julkaisi jo 1911 Turun tuomiokapitulin luettelon. 1929 hän tuli filosofian lisensiaatiksi (tohtoriksi), väitöskirjan aiheenaan Johan Browallius. Seuraavana vuonna hänet valittiin Turun maakunta-arkiston vt. hoitajaksi ja 1932 vakinaiseksi. Österbladh toimi Turun yliopiston historian dosenttina 1932–1940. Arkistotutkimustensa perusteella hän julkaisi tutkimuksen Pappissääty Suomen valtiopäivillä 1809–1906 (1939–1942) sekä lähdekokoelman K.F. Mennanderin lähettämiä ja saamia kirjeitä I-III (1939–1942). Helsingin yliopisto myönsi Österbladhille kunniatohtorin arvon 1942.
Österbladhin puoliso vuodesta 1912 oli Ellen Emerentia Ahlström.
Aiheesta muualla

Turun maakunta-arkisto 80 vuotta[vanhentunut linkki] (Viitattu 10.4.2013)
Papiston säätyhistoriaa, Aamulehti, 27.09.1933, nro 259, s. 5, Kansalliskirjaston digitaaliset aineistot
Juri Usatšov

Juri Usatšov
Juri Vladimirovitš Usatšov (ven. Юрий Владимирович Усачёв, s. 9. lokakuuta 1957 Donetskin alue, Neuvostoliitto) on entinen venäläinen kosmonautti.
Usatšov opiskeli vuodet 1975–1985 Moskovan ilmailuinstituutissa diplomi-insinööriksi. Hän meni Energija-yhtiöön EVA-operoinnin ja -laitteiden suunnitteluun.
Vuonna 1989 Usatšov valittiin kosmonauttikoulutukseen, joka kesti vuoteen 1992. Avaruuslennot:
Mir EO-15: Sojuz TM-18 (1994)
Mir EO-21: Sojuz TM-23 (1996)
STS-101 (2000)
ISS-Expedition 2: STS-102/STS-105 (2001)
Hän vietti yhteensä 552 vuorokautta 22 tuntia avaruudessa (sama Wiki-lähde mainitsi myös yli 700 vrk)
Kuusi EVA-operaatiota, joiden yhteiskesto oli 30,5 tuntia
Usatšovin ura kosmonauttina päättyi keväällä 2004. Hän on naimisissa Vera Sergejevnan kanssa ja perheessä on tytär, Ženja.
Aiheesta muualla

Wikimedia Commonsissa on kuvia tai muita tiedostoja aiheesta .
NASA-Biographie (englanniksi)
spacefacts.de
Justin Melvey

Justin Melvey (vasemmalla)
Justin Melvey (s. 7. toukokuuta 1969, Sydney, Australia) on australialainen näyttelijä. Melvey tunnetaan parhaiten työstään televisio-ohjelmassa Päivien viemää, jossa hän näytteli tohtori Colin Murphyä elokuusta 2001 tammikuuhun 2003.
Vuodesta 1999 vuoteen 2001 Justin näytteli Harry Reynoldsia televisio-ohjelmassa Home and Away. Roolistaan hän voitti Logie-palkinnon sarjassa Suosituin uusi kyky Australian televisiossa.
Vuonna 2005 Melvey osallistui Australian Tanssii Tähtien Kanssa -ohjelmaan. Hänellä oli myös pieni rooli ohjelmassa General Hospital. Vuonna 2006 Melvey osallistui Australian Celebrity Survivorsiin.
Melvey valmistui Waverley Collegesta vuonna 1986.
Kalecik

| Kalecik |
| --- | --- |

 Kalecik
 Koordinaatit: 40°05′N, 33°24′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Duhan Kalkan
Väkiluku (2019):  13 234
Infobox OKVirheellinen NIMI-arvo: 
Kalecik on piirikunta Turkin Ankaran maakunnassa. Vuoden 2019 väestönlaskennassa Kalecikin väkiluku oli 13 234.
Aiheesta muualla

Kuvia tai muita tiedostoja aiheesta Kalecik Wikimedia Commonsissa
Jossain on railo

| Jossain on railo |
| --- | --- |

Ohjaaja:  Valentin Vaala
Käsikirjoittaja:  Valentin Vaala Eino Heino
Perustuu:  Juhani Tervapään tilattuun alkuperäistekstiin Jossain on railo
Tuottaja:  Risto Orko
Säveltäjä:  George de Godzinsky
Kuvaaja:  Eino Heino
Leikkaaja:  Valentin Vaala
Lavastaja:  Kyllikki Halme
Pääosat:  Ansa Ikonen Santeri Karilo Ekke Hämäläinen Annie Sundman
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:  30. joulukuuta 1949
Kesto:  99 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Jossain on railo on Valentin Vaalan ohjaama romanttinen draamaelokuva vuodelta 1949. Se perustuu Hella Wuolijoen aiheeseen, joka teki alkuperäistekstin salanimellä Juhani Tervapää. Varsinaisen kuvauskäsikirjoituksen teki Vaala yhdessä kuvaaja Eino Heinon kanssa.
Elokuvassa tahoillaan naimisissa olevat varakas tilanemäntä ja hovioikeudenneuvos elävät lyhyen ja kiihkeän romanssin. Vaala käyttää runsaasti hänelle ominaista luonnonilmiöistä peräisin olevaa symboliikkaa. Tarina korostaa yläluokkaisen kaupunkikulttuurin ja talonpoikaisen maalaiselämän eroja. Dialogi on korostetun vertauskuvallista.
Näyttelijät

| 0 | 1 | 2 |
| --- | --- | --- |
|  Ansa Ikonen  | … |  Maria Carénius   |
|  Santeri Karilo  | … |  tuomari Wilhelm Thorén   |
|  Ekke Hämäläinen  | … |  taiteilija Bertil Carénius   |
|  Annie Sundman  | … |  Katariina Carénius   |
|  Aili Somersalmi  | … |  Elisabet Hellman   |
|  Helvi Aunio  | … |  Irma Thorén   |
|  Jalmari Rinne  | … |  Anttilan isäntä   |
|  Aino Lohikoski  | … |  Anna-täti   |
|  Matti Lehtelä  | … |  Kustaa-renki   |
|  Tyyne Haarla  | … |  Martta-rouva, Niementaustan sisäkkö   |
|  Uuno Montonen  | … |  mesenaatti, tukkukauppias Pariisissa   |
|  Ale Porkka  | … |  Matti-renki   |
|  Otto Noro  | … |  Torvisen isäntä   |
|  Uljas Kandolin  | … |  Routalan isäntä   |
|  Eila Teikko  | … |  neiti Thimélius, Thorénin sihteeri   |
|  Olavi Törne  | … |  Pekka-renki   |
|  Väinö Kolhonen  | … |  poika Anttilassa   |
|  Kaarlo Wilska  | … |  naapurin isäntä   |
|  Lennart Lauramaa  | … |  kirjuri rautatieasemalla   |
|  Paavo Honkamäki  | … |  ajomies   |
Huomioita

Elokuvan romanssia on sanottu yhdeksi kauneimmista Suomen elokuvahistoriassa. Mustavalkoisessa elokuvassa Vaala käyttää runsaasti hänelle ominaista luonnonilmiöistä peräisin olevaa symboliikkaa. Tarina korostaa aatelisen ja talonpoikaisen maalaiselämän eroja. Myös kaupunkikulttuurin ja maalaiskulttuurin välistä eroa tuodaan esille. Sukupuolisen toiminnan suorittaminen esitetään vertauskuvin ja dialogissa vilisevin vihjauksin.
Jossain on railo oli 1940-luvun viimeinen suomalainen ensi-iltaelokuva ja Vaalan 30. ohjaustyö. Se lasketaan kuuluvaksi Vaalan myöhäiskauteen. Elokuvan tapahtumat sijoitettiin talviaikaan, mutta kuvausvaiheessa osa takautumista siirrettiin kesään. Niementaustan kartanoa esittää Mustion kartano Karjaalla.
Jossain on railo esitettiin ensimmäisen kerran televisiossa vuonna 1963.
Arviot

Aikalaisarvioissa Martti Savo (Modest Savtschenko, Työkansan Sanomat) ilmaisi yleisen näkemyksen: ”Mikään tappio tämä elokuva ei ole, mutta Tervapään ja Vaalan nimet huomioonottaen siltä sopisi odottaa enemmän.” Elokuvan ongelmat löydettiin käsikirjoituksesta: ”Tervapää on käsitellyt aihetta jo niin monta kertaa ettei saa siitä mitään irti” (Juha Nevalainen, Ilta-Sanomat). ”Ihmiset ja heidän tekojensa psykologiset perusteet jäävät auttamattomasti heikoiksi ja paljastuvat pikemminkin teatraalisiksi otteiksi kuin täysin uskottavaksi tapahtumasarjaksi”, koki Aamulehden kriitikko Olavi Veistäjä. Eugen Terttula (Suomen Sosialidemokraatti) piti miespääosarooleja heikkoina sekä käsikirjoituksen että näyttelijäsuoritusten suhteen. Sen sijaan Ansa Ikonen sai kiitosta työstään ja Eino Heino kuvauksesta.
Erään televisioajan kriitikon mukaan elokuva on aitoa Vaalaa, mutta ei kuulu hänen parhaimpiin teoksiinsa.
Justin Moose

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 23. marraskuuta 1983 (ikä 40)
Syntymäpaikka: Statesville, Pohjois-Carolina, Yhdysvallat
Pelipaikka: keskikenttäpelaaja
Pituus: 173 cm
Seura
Seura: Wilmington Hammerheads
Pelinumero: 10
Junioriseurat
2002–2005: Wake Forest Demon Deacons
Seurat
| Vuodet | Seura | O | (M) |
| 2004–2005 | Carolina Dynamo | 28 | (16) |
| 2006–2007 | D.C. United | 8 | (0) |
| 2008–2010 | Vancouver Whitecaps | 42 | (1) |
| 2011 | Sriracha FC | 4 | (0) |
| 2012–2014 | SJK | 79 | (8) |
| 2012 | → SJK Reservit | 3 | (0) |
| 2015– | Wilmington Hammerheads | 18 | (0) |
| Yhteensä | Yhteensä | 182 | (25) |
 Seurajoukkueuran tilastot kattavat vain kansalliset sarjat, päivitetty 3. elokuuta 2015.
Justin Moose (s. 23. marraskuuta 1983 Statesville, Pohjois-Carolina, Yhdysvallat) on yhdysvaltalainen jalkapalloilija.
Kaudeksi 2012 Moose siirtyi Seinäjoen Jalkapallokerhoon. Hän teki kauden aikana SJK:ssa 23 ottelussa yhden maalin.
Kaijansalo (Jämsä)

Kaijansalo
Ilmakuva Päijänteeltä: Kaijansalo etuvasemmalla.
| --- | --- |
Sijainti:  Jämsä Keski-Suomi Suomi
Vesialue:  Päijänne
Korkein kohta:  127,5 m 
Pinta-ala:  83,8 ha  
muokkaa - muokkaa wikitekstiä - muokkaa Wikidataa
Kaijansalo  on Päijänteen saari Keski-Suomessa Jämsässä.
Maantietoa

Saari on 2,1 kilometriä pitkä, 650 metriä leveä ja sen pinta-ala on 83,8 hehtaaria . Se sijaitsee Saviselän ja Lehesselän välissä Saviselän länsipuolella. Sen viereisen saaren Karhusalon välissä kulkee kapea Kaijansalmi, joka on 80–450 metriä leveä. Kaijansalon lähellä sijaitsee viisi pientä saarta jotka ovat Koivusaari, Mäntysaari, Hyrkönsaari ja Marjosaari. Etelässä sijaitsevan Mustassalon välissä on yli puoli kilometriä leveä salmi Hyrkkö. Kaijansalon itärannat on alttiina Saviselän tuulille, mutta muissa suunnissa sen rannat ovat suojaisempia. Saarella on kolme mäkeä, jotka määrittelevät saaren lähes kokonaan. Niistä korkein kohoaa 49 metrin korkeuteen Päijänteestä. Saaren eteläpäässä sijaitsee pieni niemi, joka suojaa ulapan aalloilta pientä Hyrkönlahtea. Myös saaren koillisrannassa on pieni niemi Nuottakallio. Saarella ei ole kiinteää asutusta, mutta sinne on rakennettu lähes 30 vapaa-ajan asuntoa. Saaren pohjoispäässä sijaitsee kummeli.
Historiaa

Kuhmoisten seudun taloudellisissa kartassa vuodelta 1938 näkyy Kaijansalon maatila, jolla on vain vähän peltomaata. Tilan rakennuksia on edeleen jäljellä. Vuoden 1966 peruskartassa pieniä niittyjä on neljä, mutta ne liittyvät vapaa-ajan asumiseen. Muissa peruskartoissa Nuottakallio on merkitty saareksi, mutta vuoden 1996 kartassa se on niemi. Saaren metsät on merkitty hyvin kivisiksi.
Juri Trofimov

| Juri Trofimov |
| --- | --- |
 Juri Trofimov Critérium du Dauphinéssa 2012.
Henkilötiedot
Koko nimi:  Juri Viktorovitš Trofimov
Syntynyt: 26. tammikuuta 1984 (ikä 40)
Kansalaisuus:   Venäjä
Pyöräilijä
Pituus:  169 cm
Paino:  59 kg
Joukkue:  lopettanut
Laji:  maantie
Ura
Amatöörijoukkue(et)
2005–2006 2007:  Omnibike Dynamo Moskova Moscow Stars
Ammattilaisjoukkue(et)
2008–2010 2011–2015 2016 2017 2018:  Bbox Bouygues Télécom Katjuša Tinkoff Caja Rural - Seguros RGA Radio Popular Boavista
Suurimmat voitot
  Maantieajon Venäjän-mestaruus 2015 
 Tiedot päivitetty: 18. tammikuuta 2022 
Juri Viktorovitš Trofimov (ven. Юрий Викторович Трофимов, s. 26. tammikuuta 1984 Igra, Udmurtia) on venäläinen maantiepyöräilijä, joka kilpaili aiemmin myös maastopyöräilyssä. Hän aloitti maantiepyöräilyn ammattilaisuransa Bbox Bouygues Télécom -joukkueessa 2008, edusti Katjuša-tallia 2011–2015, Tinkoffia 2016, Caja Rural - Seguros RGA -joukkuetta 2017 ja Radio Popular Boavistaa viimeisenä ammattilaisvuonnaan 2018.
Saavutuksia

Lähteet: Pro Cycling Stats, Cyclingbase, Cycling Archives
Kaede

Kaede voi tarkoittaa seuraavia:
Kaede Agano, Neon Genesis Evangelion
Kaede Minami, japaninkielinen nimi Katielle, Mirmo!
Kaede Nagase, Negima!: Mahō Sensei Negima!
Kaede Saitou, Angelic Layer
Kaede (Inuyasha), Inuyasha
Kaede Smith, Killer7
Lady Kaede, Ran
Kaede, The Last Blade
Kaede Fuyou, Shuffle!
Kaede (1915), japanilainen sotalaiva
Kaede (1944), japanilainen sotalaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaede”, voi hakea sivunnimihaulla, laajalla sivunnimihaulla tai tekstihaulla.
Kaijasiroahven

| Kaijasiroahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Siroahvenet Callanthiidae
Suku::  Callanthias
Laji::  ruber
Kaksiosainen nimi
 Callanthias ruber  (Rafinesque, 1810) 
Katso myös
   Kaijasiroahven Wikispeciesissä   Kaijasiroahven Commonsissa 
Infobox OKVirheellinen NIMI-arvoIUCN-testi OK: 
Kaijasiroahven (Callanthias ruber) on siroahveniin kuuluva kalalaji. Lajia tavataan Atlantin itäosista ja Välimerestä.
Koko ja ulkonäkö

Kaijasiroahven on heimonsa suurin laji ja voi kasvaa suurimmillaan noin 60 cm pitkäksi. Tavanomaisin pituus on kuitenkin noin 15–17 cm. Ruumiinmuodoltaan laji on litteähkö ja hoikka. Silmät ovat suuret. Kalan selkä- ja peräevät ovat etuosastaan piikikkäät ja takaosastaan korkeammat. Kaijasiroahvenen pyrstöevä on sirpinmuotoinen ja ylä- ja alaosistaan rihmamainen. Väritykseltään kaijasiroahven on selästään punainen ja kyljistään keltainen tai valkoinen. Evät ovat punertavia rintaeviä lukuun ottamatta keltaiset.
Levinneisyys ja elintavat

Kaijasiroahventa tavataan Atlantista Ranskasta etelään Mauritaniaan, koko Välimeren alueelta sekä Kanariansaarten, Madeiran ja Azorien läheltä. Laji elää lähellä kivi- tai mutapohjaa tai ouolissa 50–500 metrin syvyydessä. Kaijasiroahvenen ravintoa ovat kalat ja äyriäiset. Kala voi mahdollisesti vaihtaa sukupuoltaan naaraasta koiraaksi. Kaijasiroahvenen kutuaika Välimeressä on joulu- tammikuussa.
Kaijasiroahventa kalastetaan pienessä mittakaavassa ja sitä saadaan sivusaaliina kalastettaessa muita lajeja. Sitä syödään erityisesti Marokossa.
Juho Kauro

| Juho Kauro> Henkilötiedot |
| --- | --- |
Koko nimi:  Juho Kauro
Syntynyt: 19. helmikuuta 1990 (ikä 34)
Kansalaisuus:   Suomi
Koripalloilija
Pelipaikka:  Laituri
Pituus:  202 cm
Paino:  125 kg
Nyk. joukkue:   Oulun NMKY
Sarja:  I-divisioona A
Pelaajaura
Seurajoukkueet
2008–2009 2010–2011 2011–2012 2012–:   BC Jyväskylä  Kauhajoen Karhu  BC Nokia  Oulun NMKY
Juho Kauro (s. 19. helmikuuta 1990) on suomalainen koripalloilija.
Pelaajaura

Kalajoelta kotoisin oleva Kauro on Kokkolan NMKY:n kasvatti. Kauden 2007–2008 hän pelasi Äänekosken Huiman A-nuorten joukkueessa, ja kaudella 2008–2009 hän pelasi A-nuorten SM-sarjaa HoNsU:ssa voittaen ikäluokan SM-pronssia. Samalla kaudella hän pelasi myös kahdeksassa miesten I-divisioonaottelussa BC Jyväskylän joukkueessa. Kaudella 2009–2010 Kauro ei pelannut miesten korkeimmilla sarjatasoilla, mutta seuraavalla kaudella hän kuului Kauhajoen Karhun Korisliigajoukkueeseen, jossa pelasi kymmenessä ottelussa 0,4 pisteen ja 0,5 levypallon ottelukohtaisilla keskiarvoilla. Seuraavalla kaudella Kauro edusti divisioonaseura BC Nokiaa.
Syyskuussa 2012 I-divisioonassa pelannut Oulun NMKY ja Kauro tekivät pelaajasopimuksen. Tätä ennen hänelle oli tehty polvileikkaus.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010–2011 | Kauhajoen Karhu | Korisliiga | 9 | 40,0 % | 0,0 % | – | 0,2 | 0,2 | 0,4 | – | 0,2 | – | – | 0,4 | 4 |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010–2011 | Kauhajoen Karhu | Korisliiga | 1 | – | – | – | – | 1,0 | 1,0 | – | – | – | – | – | – |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
K13V

| K13V Stam1na |
| --- | --- | --- |

DVD:n kansikuva
DVD-julkaisun tiedot
 Äänitetty : 2005-2008 1996-2008
 Julkaistu: 6. toukokuuta 2009
 Ohjaaja: Antti Hyyrynen
 Tyylilaji: thrash metal
 Kesto: 05.13.00
muut julkaisut
|   | K13V  |   |
K13V on Stam1na-yhtyeen DVD-julkaisu, joka ilmestyi Sakara Recordsin kautta 6. toukokuuta 2009.
Tupla-DVD:n kesto on 313 minuuttia. Se sisältää konserttitaltioinnit neljästä yhtyeen esiintymisestä vuosilta 2005–2008, yhtyeen kaikki musiikkivideot, musiikkivideoiden näin tehtiin -dokumentit sekä historiikin Stam1nan kadonneet 13 vuotta. Historiikin on ohjannut, käsikirjoittanut ja leikannut laulaja-kitaristi Antti Hyyrynen.
K13V nousi ilmestymisviikollaan Suomen musiikki-DVD-listan ensimmäiseksi.
Sisältö

Konserttitaltioinnit:
Lutakko 2005 ja 2008
Provinssirock 2006 ja 2008
Musiikkivideot:
”Erilaisen rakkauden todistaja” (sekä dokumentti)
”Kadonneet kolme sanaa” (sekä dokumentti)
”Paha arkkitehti”
”Ristiriita”
”Edessäni” (sekä dokumentti)
”Likainen parketti” (leikattu ja leikkaamaton versio sekä dokumentti)
”Lääke” (sekä dokumentti)
”Muistipalapelit”
Stam1nan kadonneet 13 vuotta
L’nationalé Multi La Staminski STV1
Arvostelut

Imperiumi: 9/10
Aiheesta muualla

K13V:n esittely ja trailerit Stam1nan sivustolla
K13V Discogsissa. (englanniksi)
Albumi K13V Encyclopaedia Metallum -sivustolla (englanniksi)
Kalatie

Kalaportaat Oulujoen Merikoskessa.
Kalatie on laite tai rakennelma, joka mahdollistaa kalojen nousun koskissa, joissa pato tai jokin muu syy estää niiden kulun ylävirtaan.
Kalakouru on loivasti nousevaksi rakennettu vesikouru, jossa virtaavassa vedessä kalat pystyvät uimaan.
Kalaporras on kalatie, joka koostuu peräkkäisistä, pienehköistä vesialtaista ja altaiden välissä olevista pienistä putouksista. Näin suuri putouskorkeus saadaan jaettua moneen pieneen putoukseen. Myös kalaporrasta pitkin on johdettu jatkuvasti virtaava vesi.
Kalahissi on mertaa muistuttava automaattinen nostolaite, joka siirtää vaelluskalat padon alapuolelta sen yläpuoliseen veteen.
Suomen lainsäädännössä

Suomen laki kieltää kaikenlaisen kalastuksen kalatiessä sekä 200 metriä sen ylä- ja alapuolella. Jos vesistöön rakentaminen aiheuttaa ilmeistä vahinkoa kalakannoille tai kalastukselle, rakentaja velvoitetaan kalanistutukseen tai kalatien rakentamiseen tai näiden yhdistelmään (niin sanottu kalatalousvelvoite).
Maa- ja metsätalousministeriö julkaisi vuonna 2012 kansallisen kalatiestrategian, jonka keskeisenä tavoitteena on ”uhanalaisten ja vaarantuneiden vaelluskalakantojemme elinvoimaisuuden vahvistaminen”.
Suomen ainoa energian ympäristömerkki Ekoenergia edellyttää vesivoimaloilta kalatien rakentamista (ekologista virtausta) merkin piiriin pääsemiseksi.